pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​นิรโทษกรรมอาวุธปืน! ครม.เห็นชอบร่าง พ.ร.บ.อาวุธปืน เปิดโอกาสให้ขึ้นทะเบียนถูกกฎหมาย หรือส่งมอบคืนภายใน 180 วัน โดยไม่ต้องรับโทษ!
วันพุธที่ 15 มีนาคม 2566
15/03/2566
​นิรโทษกรรมอาวุธปืน! ครม.เห็นชอบร่าง พ.ร.บ.อาวุธปืน เปิดโอกาสให้ขึ้นทะเบียนถูกกฎหมาย หรือส่งมอบคืนภายใน 180 วัน โดยไม่ต้องรับโทษ!
​นิรโทษกรรมอาวุธปืน! ครม.เห็นชอบร่าง พ.ร.บ.อาวุธปืน เปิดโอกาสให้ขึ้นทะเบียนถูกกฎหมาย หรือส่งมอบคืนภายใน 180 วัน โดยไม่ต้องรับโทษ!
วันที่ 15 มีนาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) เมื่อวันที่ 14 มีนาคม 2566 ว่า ปัจจุบันมีการใช้อาวุธปืนทําร้ายร่างกายผู้อื่นเพิ่มมากขึ้นทุกปี และอาวุธปืนที่นํามาใช้ในการก่อเหตุนั้น เป็นอาวุธปืนเถื่อนที่ไม่ได้รับอนุญาตอย่างถูกต้องตามกฎหมาย อีกทั้ง มาตรการปราบปรามอาวุธปืนเถื่อนที่ใช้ในปัจจุบัน ยังไม่บรรลุผล เนื่องจากเจ้าหน้าที่จะดําเนินการตรวจค้นได้ เฉพาะกรณีที่มีข้อมูลน่าเชื่อถือว่า บุคคลนั้นใช้อาวุธปืนในการกระทําความผิด มีพฤติการณ์ครอบครองอาวุธปืนผิดกฎหมายหรือมีความเป็นไปได้ที่จะนําอาวุธปืนไปก่อเหตุร้าย หรือเป็นผู้มีส่วนร่วมกระทําความผิด ทําให้ยากต่อการควบคุม ดังนั้น เพื่อเป็นการแก้ปัญหาดังกล่าว ครม.จึงมีมติเห็นชอบหลักการร่างพระราชบัญญัติอาวุธปืน เครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืน (ฉบับที่ ..) พ.ศ. .... ซึ่งเป็นการแก้ไขเพิ่มเติมพระราชบัญญัติอาวุธปืน เครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปีน พ.ศ. 2490 โดยกําหนดให้นําอาวุธปืน เครื่องกระสุนปืนที่อยู่ภายในราชอาณาจักรมาขึ้นทะเบียนให้ถูกต้องตามกฎหมาย เพื่อป้องกันไม่ให้นําเข้าอาวุธปืนจากประเทศเพื่อนบ้านมาขึ้นทะเบียน หรือให้มีการส่งมอบอาวุธปืน เครื่องกระสุนปืนที่ไม่สามารถขึ้นทะเบียนได้ คืนแก่นายทะเบียนภายในระยะเวลาที่กําหนด และกําหนดเพิ่มเติมให้นายทะเบียนท้องที่จัดทํารายละเอียดและจัดเก็บอัตลักษณ์เกี่ยวกับอาวุธปืนด้วย สําหรับสาระสําคัญของร่างพระราชบัญญัติ มีดังนี้
1.ให้บุคคลที่มีอาวุธปืน เครื่องกระสุนปืนโดยมิชอบด้วยกฎหมาย นําอาวุธปืน เครื่องกระสุนปืนดังกล่าวมาขอรับอนุญาตเให้ถูกต้องตามกฎหมายภายในระยะเวลา 180 วัน โดยไม่ต้องรับโทษ
2.ให้บุคคลที่มีอาวุธปืน เครื่องกระสุนปืน ที่กฎหมายไม่อนุญาตให้มีและใช้ไว้ในครอบครองหรือจําหน่าย เนื่องจากมีประสิทธิภาพในการทําลายสูงเป็นอันตรายต่อประชาชน ให้ผู้ที่มีอาวุธปืนดังกล่าวนํามามอบให้แก่หน่วยทหารที่ใกล้ที่สุดภายใน180 วัน โดยไม่ต้องรับโทษ ทั้งนี้ ทางราชการไม่จําเป็นต้องชดใช้ราคาและให้อาวุธปืนนั้นตกเป็นของแผ่นดิน
3.ให้นายทะเบียนท้องที่มีอํานาจในการจัดทํารายละเอียดเกี่ยวกับอาวุธปืนที่นํามาดําเนินการทางทะเบียน เช่น การทําเครื่องหมายทะเบียน การโอนการแจ้งย้ายไว้เป็นหลักฐาน รวมทั้งอาวุธปืนที่นํามาขึ้นทะเบียนขออนุญาต เพื่อเป็นการตรวจสอบความถูกต้องทางทะเบียนอาวุธปืน การตรวจสอบหาอาวุธปืนที่ใช้ในการก่อเหตุอาชญากรรม หรือเพื่อประโยชน์อื่นใดในทางราชการ
รัฐบาลไทย-ข่าวทำเนียบรัฐบาล-​ครม.อนุมัติ 224.44 ล้านบาท ประกันภัยข้าวโพดเลี้ยงสัตว์ ปี 66 คุ้มครอง 7 ภัยธรรมชาติ ศัตรูพืชโรคระบาด
วันพุธที่ 15 มีนาคม 2566
15/03/2566
​ครม.อนุมัติ 224.44 ล้านบาท ประกันภัยข้าวโพดเลี้ยงสัตว์ ปี 66 คุ้มครอง 7 ภัยธรรมชาติ ศัตรูพืชโรคระบาด
​ครม.อนุมัติ 224.44 ล้านบาท ประกันภัยข้าวโพดเลี้ยงสัตว์ ปี 66 คุ้มครอง 7 ภัยธรรมชาติ ศัตรูพืชโรคระบาด
วันที่ 15 มีนาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) เมื่อวันที่ 14 มีนาคม 2566 ว่า ครม.อนุมัติโครงการประกันภัยข้าวโพดเลี้ยงสัตว์ ปีการผลิต 2566 วงเงิน 224.44 ล้านบาท ซึ่งมีรูปแบบเช่นเดียวกันกับปีการผลิต 2565 ดังนี้
1.อัตราเบี้ยประกันภัยพื้นฐาน (Tier 1) ลูกค้าสินเชื่อธนาคารเพื่อการเกษตรและสหกรณ์การเกษตร (ธ.ก.ส.) 160 บาทต่อไร่ มีพื้นที่เป้าหมาย 2 ล้านไร่ ลูกค้าเกษตรกรทั่วไปหรือลูกค้าสินเชื่อ ธ.ก.ส. ซื้อเพิ่ม คิดอัตราเบี้ยประกันภัยตามระดับความเสี่ยง คือ พื้นที่ความเสี่ยงต่ํา 150 บาทต่อไร่ พื้นที่ความเสี่ยงปานกลาง 350 บาทต่อไร่ พื้นที่ความเสี่ยงสูง 550 บาทต่อไร่ มีพื้นที่เป้าหมาย 6 หมื่นไร่
2.อัตราเบี้ยประกันภัยโดยสมัครใจ (Tier 2) มีพื้นที่เป้าหมาย 6 หมื่นไร่ คิดอัตราเบี้ยประกันภัยตามระดับความเสี่ยง คือ พื้นที่ความเสี่ยงต่ํา 90 บาทต่อไร่ พื้นที่ความเสี่ยงปานกลาง 100 บาทต่อไร่ และพื้นที่ความเสี่ยงสูง 110 บาทต่อไร่
สําหรับค่าเบี้ยประกันภัย Tier 1 นั้น ธ.ก.ส. อุดหนุนเบี้ยประกันภัยสําหรับลูกค้าสินเชื่อ ธ.ก.ส. 64 บาท ต่อไร่ สูงสุดไม่เกิน 30 ไร่ (รวมไม่เกิน 2 ล้านไร่) รัฐบาลอุดหนุนเบี้ยประกันภัย ดังนี้ 1)ลูกค้าสินเชื่อ ธ.ก.ส. 96 บาทต่อไร่ รวมทั้งอุดหนุนอากรแสตมป์และภาษีมูลค่าเพิ่มทั้งหมด รวมเป็น 108.27 บาทต่อไร่ 2)เกษตรกรทั่วไปหรือลูกค้าสินเชื่อ ธ.ก.ส. ที่ซื้อเพิ่ม รัฐบาลอุดหนุนเบี้ยประกันภัย 90 บาทต่อไร่ รวมทั้งอุดหนุนอากรแสตมป์และภาษีมูลค่าเพิ่มทั้งหมด แบ่งตามระดับความเสี่ยงคือ พื้นที่ความเสี่ยงต่ํา รวม 101.57 บาทต่อไร่ พื้นที่ความเสี่ยงปานกลาง รวม 116.64 บาทต่อไร่ และพื้นที่ความเสี่ยงสูง รวม 131.71 บาทต่อไร่
นางสาวรัชดา กล่าวด้วยว่า วงเงินความคุ้มครอง จะครอบคลุมภัยศัตรูพืชหรือโรคระบาดและภัยพิบัติธรรมชาติ 7 ภัย ได้แก่ น้ําท่วมหรือฝนตกหนัก ภัยแล้ง ฝนแล้งหรือฝนทิ้งช่วง ลมพายุหรือพายุไต้ฝุ่น ภัยอากาศหนาวหรือน้ําค้างแข็ง ลูกเห็บ ไฟไหม้ ช้างป่า และภัยศัตรูพืชหรือโรคระบาด โดย Tier1 ให้วงเงินคุ้มครองภัยธรรมชาติจํานวน 1,500 บาทต่อไร่ และภัยศัตรูพืชหรือโรคระบาด จํานวน 750 บาทต่อไร่ ส่วน Tier2 ให้วงเงินคุ้มครองภัยธรรมชาติจํานวน 240 บาทต่อไร่ และภัยศัตรูพืชหรือโรคระบาด จํานวน 120 บาทต่อไร่ ทั้งนี้ เกษตรกรที่สนใจสามารถซื้อกรมธรรม์ได้ที่ ธ.ก.ส.ทุกสาขา
รัฐบาลไทย-ข่าวทำเนียบรัฐบาล-ครม. เคาะ! ราคาอ้อยขั้นต้น ฤดูการผลิตปี 65/66 ที่ 1,080 บาท/ตันอ้อย
วันพุธที่ 15 มีนาคม 2566
ครม. เคาะ! ราคาอ้อยขั้นต้น ฤดูการผลิตปี 65/66 ที่ 1,080 บาท/ตันอ้อย
.....
ที่ประชุม ครม. (14 มี.ค. 66) กําหนดราคาอ้อยขั้นต้นและผลตอบแทนการผลิตและจําหน่ายน้ําตาลทรายขั้นต้น ฤดูการผลิตปี 65/66 ทั้ง 9 เขต โดยคํานวณราคาอ้อยเป็นราคาเดียวทั่วประเทศ ดังนี้
1. ราคาอ้อยขั้นต้น ฤดูการผลิตปี 65/66 ในอัตรา 1,080 บาทต่อตันอ้อย ณ ระดับความหวานที่ 10 ซี.ซี.เอส. (หรือเท่ากับร้อยละ 91.79 ของประมาณการราคาอ้อยเฉลี่ยทั่วประเทศ 1,110.66 บาทต่อตันอ้อย) และกําหนดอัตราขึ้นลง ของราคาอ้อยเท่ากับ 64.80 บาทต่อ 1 หน่วย ซี.ซี.เอส.
2. ผลตอบแทนการผลิตและจําหน่ายน้ําตาลทรายขั้นต้นฤดูการผลิตปี 65/66 เท่ากับ 462.86 บาทต่อตันอ้อย
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ไอแบงก์ ชวนออมเงินอัลฮัจย์ พร้อมลุ้นบินไปแสวงบุญฟรี ปีที่ 9
วันพุธที่ 15 มีนาคม 2566
15/03/2566
ไอแบงก์ ชวนออมเงินอัลฮัจย์ พร้อมลุ้นบินไปแสวงบุญฟรี ปีที่ 9
ไอแบงก์จัดกิจกรรมบัญชีเงินฝากอัลฮัจย์ให้กับลูกค้าเงินฝากบัญชีอัลฮัจย์ต่อเนื่องเป็นปีที่ 9 ด้วยการมอบสิทธิพิเศษสําหรับลูกค้ามุสลิมที่ออมเงินกับบัญชีเงินฝากอัลฮัจย์ ประจําปี 2566 ลุ้นรับแพ็กเกจไปประกอบพิธีฮัจย์ฟรี! ปี 2567 จํานวน 12 รางวัลๆ ละ 250,000 บาท
ธนาคารอิสลามแห่งประเทศไทย (ไอแบงก์) จัดกิจกรรมบัญชีเงินฝากอัลฮัจย์ให้กับลูกค้าเงินฝากบัญชีอัลฮัจย์ต่อเนื่องเป็นปีที่ 9 ด้วยการมอบสิทธิพิเศษสําหรับลูกค้ามุสลิมที่ออมเงินกับบัญชีเงินฝากอัลฮัจย์ ประจําปี 2566 ลุ้นรับแพ็กเกจไปประกอบพิธีฮัจย์ฟรี! ปี 2567 จํานวน 12 รางวัลๆ ละ 250,000 บาท รวมมูลค่า 3,000,000 บาท
กิจกรรมจับสลากเงินฝากบัญชีอัลฮัจย์ เพื่อไปประกอบพิธีฮัจย์ ปี 2566 เป็นกิจกรรมที่ธนาคารจัดขึ้นให้กับลูกค้าที่ฝากเงินกับบัญชีเงินฝากอัลฮัจย์ ซึ่งจัดต่อเนื่องเป็นปีที่ 9 แล้ว โดยลูกค้าที่ฝากเงินกับบัญชีอัลฮัจย์ที่เป็นลูกค้าเดิม หรือเปิดบัญชีใหม่นอกจากจะได้รับผลตอบแทนตามสัดส่วนที่ได้ตกลงกับธนาคารแล้ว ยังจะได้รับสิทธิ์ลุ้นรางวัลแพ็กเกจไปประกอบพิธีฮัจย์ฟรี! ณ ประเทศซาอุดีอาระเบีย ในปี 2567 จํานวน 12 รางวัล รางวัลละ 250,000 บาท มูลค่าเงินรางวัลรวม 3,000,000 บาท
ซึ่งการนับสิทธิ์จับรางวัลจะเริ่มต้นตั้งแต่วันที่ 10 มีนาคม 2566 เป็นต้นไป โดยลูกค้าที่จะมีสิทธิ์ลุ้นรางวัล ต้องเป็นลูกค้าที่มีเงินฝากในบัญชีเงินฝากอัลฮัจย์ทั้งที่เป็นลูกค้าเดิมหรือลูกค้าที่เปิดบัญชีใหม่ที่มียอดเงินฝากเฉลี่ยรายวันทุกๆ 2,000 บาทต่อเดือน และดํารงเงินฝากติดต่อกัน 3 เดือน จะได้รับสิทธิ์ลุ้นรางวัล จํานวน 1 สิทธิ์ ดังนั้นหากลูกค้ามีเงินฝากจํานวนมาก ก็จะมีสิทธิ์ลุ้นรางวัลมากขึ้นตามเงื่อนไขของธนาคาร และสําหรับลูกค้าที่ฝากเงินภายในเดือนพฤษภาคม 2566 และคงเงินในบัญชีไว้จนถึงวันที่ 31 ตุลาคม 2566 ทุก ๆ 2,000 บาท จะได้รับสิทธิ์เป็น 2 เท่า สําหรับลูกค้าใหม่ต้องเปิดบัญชีเงินฝากอัลฮัจย์ภายในวันที่ 10 สิงหาคม 2566 เท่านั้น โดยต้องมียอดเงินฝากเฉลี่ยรายวันทุก ๆ 2,000 บาทต่อเดือน และดํารงเงินฝากจนถึงวันที่ 31 ตุลาคม 2566 ถึงจะมีสิทธิ์ร่วมกิจกรรม ซึ่งธนาคารจะนําสิทธิ์ดังกล่าวไปจับสลากหาผู้โชคดีในวันที่ 7 ธันวาคม 2566
ผู้ที่สนใจเข้าร่วมกิจกรรมสามารถเปิดบัญชีและฝากเงินกับบัญชีเงินฝากอัลฮัจย์ V.2 โดยเปิดบัญชีขั้นต่ํา 500 บาท ฝากได้สูงสุดไม่จํากัดจํานวน รับผลตอบแทนทุกสิ้นเดือนมิถุนายน และธันวาคม เปิดบัญชีได้แล้วตั้งแต่วันนี้ - 10 สิงหาคม 2566 สอบถามรายละเอียดเพิ่มเติมได้ที่ ไอแบงก์ ทุกสาขา หรือโทร. iBank Call Center 1302 หรือ แชททาง Messenger : Islamic Bank of Thailand - ibank (@ibank.th) และ Line : iBank 4 all (@ibank)
หมายเหตุ:
1. “อัตรากําไร/ผลตอบแทน ผลิตภัณฑ์ธนาคารมิใช่ดอกเบี้ยหรือเป็นคําเรียกแทนดอกเบี้ย แต่มาจากหลักการที่ใช้ในการทําธุรกรรมที่ถูกต้องตามหลักการอิสลาม”
2. อัตราผลตอบแทนที่คาดว่าจะได้รับ คืออัตราที่คํานวณได้จากประมาณการรายได้ของธนาคารและอัตราสัดส่วนการแบ่งผลตอบแทนเงินฝาก ซึ่งอัตราผลตอบแทนที่คาดว่าจะได้รับอาจจะต่ํากว่าหรือสูงกว่าอัตราผลตอบแทนเงินฝากที่ธนาคารประกาศเมื่อครบกําหนดการฝาก
รัฐบาลไทย-ข่าวทำเนียบรัฐบาล-รฟม. จัดอบรม “อาสาจราจร” ให้แก่ผู้ปฏิบัติงานจาก โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก)
วันพุธที่ 15 มีนาคม 2566
รฟม. จัดอบรม “อาสาจราจร” ให้แก่ผู้ปฏิบัติงานจาก โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก)
เพื่อสนับสนุนงานจราจร พร้อมอํานวยความสะดวกประชาชนตามแนวสายทาง
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมโดยโครงการรถไฟฟ้าสายสีม่วง ช่วงเตาปูน – ราษฎร์บูรณะ (วงแหวนกาญจนาภิเษก) จัดอบรม “อาสาจราจร” ให้แก่ผู้ปฏิบัติงานจากโครงการรถไฟฟ้าสายสีม่วงฯ จํานวนกว่า 100 คน เพื่อเพิ่มพูนความรู้ความเข้าใจในกฎจราจร รวมถึงวิธีการควบคุมและอํานวยความสะดวกงานด้านจราจร ให้มีความพร้อมในการช่วยเหลือตํารวจจราจรขณะปฏิบัติหน้าที่ได้อย่างถูกต้อง โดยได้รับความร่วมมือจากฝ่ายจราจรในสถานีตํารวจตามแนวสายทางของโครงการรถไฟฟ้าสายสีม่วงฯ ได้แก่ สถานีตํารวจนครบาลสามเสน สถานีตํารวจนครบาลบุปผาราม สถานีตํารวจนครบาลราษฎร์บูรณะ สถานีตํารวจนครบาลบางคอแหลม และสถานีตํารวจภูธรพระประแดง เป็นผู้ให้การอบรม
สําหรับอาสาจราจรที่ผ่านการอบรมทั้งภาคทฤษฎีและภาคปฏิบัตินั้น ทางโครงการรถไฟฟ้าสายสีม่วงฯ จะส่งไปประจําจุดทางข้ามสําคัญต่างๆ ที่มีประชาชนเดินทางสัญจรหนาแน่น เช่น บริเวณถนนสามเสน โรงเรียนศึกษานารีบนถนนประชาธิปก สะพานลอยบนถนนอรุณอัมรินทร์ ทางข้ามหน้าตลาดสดบางปะกอก เป็นต้น ท่านที่สนใจสามารถสอบถามข้อมูลโครงการฯ ได้ที่ Facebook โครงการรถไฟฟ้าสายสีม่วง ช่วงเตาปูน - ราษฎร์บูรณะ และ Line @mrtpurpleline หรือติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจ การรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
รัฐบาลไทย-ข่าวทำเนียบรัฐบาล-พม. หนุนสถานรองรับเด็กเอกชนและสถานรับเลี้ยงเด็กเอกชน สร้างพื้นที่ปลอดภัยสำหรับเด็กทุกคน
วันพุธที่ 15 มีนาคม 2566
พม. หนุนสถานรองรับเด็กเอกชนและสถานรับเลี้ยงเด็กเอกชน สร้างพื้นที่ปลอดภัยสําหรับเด็กทุกคน
พม. หนุนสถานรองรับเด็กเอกชนและสถานรับเลี้ยงเด็กเอกชน สร้างพื้นที่ปลอดภัยสําหรับเด็กทุกคน
เมื่อวันที่ 14 มีนาคม 2566 นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานเปิดการประชุมเชิงปฏิบัติการเพื่อยกระดับและขับเคลื่อนการดําเนินงานสถานรองรับเด็กเอกชนและสถานรับเลี้ยงเด็กเอกชน พร้อมมอบนโยบายการยกระดับการดําเนินงาน เพื่อสร้างความรู้ความเข้าใจในการปฏิบัติงานให้เป็นไปในทิศทางเดียวกัน สําหรับพัฒนาสังคมและความมั่นคงของมนุษย์และเจ้าหน้าที่ผู้ปฏิบัติงานด้านสถานรองรับเด็กเอกชนและสถานรับเลี้ยงเด็กเอกชนจากสํานักงานพัฒนาสังคมและความมั่นคงของมนุษย์ 76 จังหวัดทั่วประเทศ รวมทั้งเจ้าหน้าที่ส่วนกลางที่เกี่ยวข้อง โดยมี นางจตุพร โรจนพานิช อธิบดีกรมกิจการเด็กและเยาวชน กล่าวรายงาน ทั้งนี้ มีวิทยากรผู้ทรงคุณวุฒิและมีความเชี่ยวชาญร่วมบรรยายสร้างความรู้ ได้แก่ นางณัฐสิณี กุลละวณิชย์ พัฒนาสังคมและความมั่นคงของมนุษย์จังหวัดเชียงใหม่ รศ.อภิญญา เวชยชัย และ ดร.กัณฐมณี ลดาพงษ์พัฒนา กรรมการสมาคมพัฒนาสถานรับเลี้ยงเด็กไทย และผู้บริหาร Application Kidscareplus และนางอัจฉริยา ทวีสุข ผู้อํานวยการกองกฎหมาย กระทรวง พม. ณ โรงแรมเดอะ ทวิน ทาวเวอร์ เขตปทุมวัน กรุงเทพฯ
นายอนุกูล กล่าวว่า ปัจจุบัน สถานรองรับเด็กเอกชนและสถานรับเลี้ยงเด็กเอกชน เป็นอีกทางเลือกหนึ่งในการดูแลเด็กสําหรับครอบครัวที่ไม่มีเวลาอบรมเลี้ยงดูบุตร เนื่องจากผู้ปกครองมีความจําเป็นในการทํางานหารายได้ให้เพียงพอต่อการเลี้ยงดูครอบครัว ทั้งนี้ กระทรวง พม. โดยกรมกิจการเด็กและเยาวชน มีภารกิจสําคัญในการพัฒนาและคุ้มครองสวัสดิภาพเด็กและเยาวชน รวมถึงการกํากับดูแลและส่งเสริมสถานรองรับเด็กเอกชนและสถานรับเลี้ยงเด็กเอกชนทั่วประเทศ เพื่อยกระดับการพัฒนาเด็กให้ได้รับการดูแลที่เหมาะสมตามช่วงวัย สามารถเติบโตอย่างมีคุณภาพ ให้เป็นไปตามพระราชบัญญัติคุ้มครองเด็ก พ.ศ. 2546
นายอนุกูล กล่าวเพิ่มเติมว่า การประชุมเชิงปฏิบัติการครั้งนี้ นับเป็นส่วนสําคัญที่ช่วยให้เจ้าหน้าที่ของสํานักงานพัฒนาสังคมและความมั่นคงของมนุษย์จังหวัดและเจ้าหน้าที่ที่เกี่ยวข้อง ได้รับการพัฒนาองค์ความรู้ แนวทางการปฏิบัติงานในการส่งเสริมสถานรองรับเด็กเอกชนและสถานรับเลี้ยงเด็กเอกชน มีกลไกการดําเนินงานอย่างมีส่วนร่วมระหว่างสถานรองรับเด็กเอกชนและสถานรับเลี้ยงเด็กเอกชน กับหน่วยงานภาครัฐและภาคีเครือข่าย และเชื่อมโยงการทํางานให้เกิดระบบการจัดอย่างมีประสิทธิภาพ ทั้งนี้ พัฒนาสังคมและความมั่นคงของมนุษย์จังหวัดจําเป็นต้องมีบทบาทและใช้กลไกระดับจังหวัดในการคุ้มครองเด็กและเยาวชน โดยเด็กต้องเป็นความสําคัญลําดับแรก ภายใต้การดูแลและอํานวยประโยชน์จากรัฐ นําไปสู่การสร้างพื้นที่ปลอดภัยสําหรับเด็กทุกคน
#ช่วย24ชั่วโมง
#พม24ชม
#ข่าวพม
รัฐบาลไทย-ข่าวทำเนียบรัฐบาล-​โฆษกรัฐบาลเผยนายกฯ เตรียมลงพื้นที่ตรวจราชการ จ.ระนอง 16 มี.ค.นี้ ติดตามการดำเนินงานสำคัญตามนโยบายรัฐบาล ในการแก้ปัญหาน้ำอุปโภค-บริโภค ภัยพิบัติอุทกภัย
วันพุธที่ 15 มีนาคม 2566
15/03/2566
​โฆษกรัฐบาลเผยนายกฯ เตรียมลงพื้นที่ตรวจราชการ จ.ระนอง 16 มี.ค.นี้ ติดตามการดําเนินงานสําคัญตามนโยบายรัฐบาล ในการแก้ปัญหาน้ําอุปโภค-บริโภค ภัยพิบัติอุทกภัย
​โฆษกรัฐบาลเผยนายกฯ เตรียมลงพื้นที่ตรวจราชการ จ.ระนอง 16 มี.ค.นี้ ติดตามการดําเนินงานสําคัญตามนโยบายรัฐบาล ในการแก้ปัญหาน้ําอุปโภค-บริโภค ภัยพิบัติอุทกภัย การใช้ประโยชน์ที่ดินป่าชายเลนชุมชนเมือง จ.ระนอง
วันที่ 15 มีนาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และคณะ เตรียมเดินทางไปตรวจราชการจังหวัดระนอง ในวันพฤหัสบดีที่ 16 มีนาคม 2566 เพื่อติดตามการดําเนินงานสําคัญตามนโยบายรัฐบาล รวมถึงอุปสรรคปัญหาต่าง ๆ ที่เกิดขึ้นเพื่อพัฒนาปรับปรุงการขับเคลื่อนโครงการต่าง ๆ ให้เป็นไปตามแผนและเป้าหมายที่กําหนดไว้ เกิดผลเป็นรูปธรรมต่อประชาชนในพื้นที่ รวมทั้งเกิดความคุ้มค่าในการใช้จ่ายงบประมาณของประเทศ ให้เกิดประโยชน์สูงสุดอย่างแท้จริง โดยมีกําหนดการ ดังนี้
เวลาประมาณ 09.00 น. นายกรัฐมนตรีและคณะ ออกเดินทางท่าอากาศยานทหาร 2 กองบิน 6 (บน.6) ดอนเมือง กรุงเทพฯ ไปยังท่าอากาศยานระนอง ตําบลราชกรูด อําเภอเมืองระนอง จังหวัดระนอง โดยเครื่องบินของกองทัพอากาศ แล้วนายกรัฐมนตรีเดินทางไปตรวจติดตามสภาพปัญหาขาดแคลนน้ําอุปโภค บริโภค และพบปะประชาชนในพื้นที่ที่ได้รับความเดือดร้อนปัญหาขาดแคลนน้ําอุปโภค บริโภค ณ อาคารอเนกประสงค์ ที่ว่าการอําเภอสุขสําราญ ตําบลกําพวน อําเภอสุขสําราญ จังหวัดระนอง
จากนั้นในช่วงบ่ายเวลาประมาณ 14.00 น. นายกรัฐมนตรีตรวจติดตามสภาพปัญหาของพื้นที่ประสบภัยพิบัติอุทกภัยและแนวทางการแก้ไขโดยการปรับปรุงพนังกั้นน้ํา พร้อมตรวจติดตามบริเวณพนังกั้นน้ําบ้านสองแพรก และพบปะประชาชนในพื้นที่ ณ โรงเรียนบ้านสองแพรก ตําบลลําเลียง อําเภอกระบุรี ก่อนเดินทางต่อไปที่ลานอเนกประสงค์ หน้าเทศบาลเมืองระนอง อําเภอเมืองระนอง เพื่อสักการะศาลหลักเมืองจังหวัดระนอง สักการะอนุสาวรีย์เจ้าเมืองระนอง (คอซู้เจียง) ต่อจากนั้น นายกรัฐมนตรีติดตามผลการดําเนินงานการแก้ไขปัญหาการใช้ประโยชน์ที่ดินป่าชายเลนชุมชนเมือง จังหวัดระนอง โดยนายกรัฐมนตรีและคณะ จะเดินทางกลับถึงท่าอากาศยานทหาร 2 กองบิน 6 (บน.6) ดอนเมือง กรุงเทพฯ ในเวลาประมาณ 18.40 น. ทั้งนี้ กําหนดการอาจมีการเปลี่ยนแปลงตามความเหมาะสม
รัฐบาลไทย-ข่าวทำเนียบรัฐบาล-“ไรเดอร์สะดวกซื้อ” ขอบคุณ รมว.แรงงานช่วยเหลือทันใจ
วันพุธที่ 15 มีนาคม 2566
15/03/2566
“ไรเดอร์สะดวกซื้อ” ขอบคุณ รมว.แรงงานช่วยเหลือทันใจ
ตัวแทนไรเดอร์สะดวกซื้อขอบคุณทุกฝ่าย ที่ช่วยเหลือให้ได้รับค่าจ้างค่าตอบแทนค้างจ่ายอย่างรวดเร็ว หลังโดนยื้อกว่า 2 สัปดาห์
วันที่ 15 มีนาคม 2566 รัฐมนตรีว่าการกระทรวงแรงงาน ส่งนางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) ลงพื้นที่ร่วมกับพนักงานตรวจแรงงาน สํานักงานสวัสดิการและคุ้มครองแรงงานจังหวัดสมุทรปราการ สอบถามข้อเท็จจริงกรณีไรเดอร์ถูกค้างจ่ายค่าจ้าง เพื่อสอบถามกรณีที่นายจ้างผู้ว่าจ้างซับคอนแทรคได้จ่ายค่าจ้าง ค่าตอบแทนให้แก่ลูกจ้างแทนผู้รับจ้างงานช่วง (Sub-contractor) โดยพบนายเอก พรหมพงศ์ หนึ่งในไรเดอร์ร้านสะดวกซื้อ ผู้ได้รับผลกระทบ ซึ่งได้แจ้งกับพนักงานตรวจแรงงานว่า ได้รับค่าจ้าง ค่าตอบแทนครบแล้ว และขอขอบคุณรัฐมนตรีว่าการกระทรวงแรงงานและทุกฝ่ายที่เกี่ยวข้องที่ได้ให้ความช่วยเหลือในครั้งนี้
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยภายหลังทราบว่าไรเดอร์ร้านสะดวกซื้อ กล่าวขอบคุณกระทรวงแรงงาน กรณีให้ความช่วยเหลือได้รับค่าจ้างค่าตอบแทน เป็นไปอย่างรวดเร็วว่า ผมก็รู้สึกยินดีที่มีส่วนในการให้ความช่วยเหลือลูกจ้างที่ได้รับความเดือดร้อนในครั้งนี้ และก็ขอขอบคุณทางนายจ้างผู้ว่าจ้างซับคอนแทรค ที่เห็นถึงความเดือดร้อนของลูกจ้างแล้วไม่ได้นิ่งนอนใจ และให้ความร่วมมือกับหน่วยงานในกระทรวงแรงงานดูแลลูกจ้างกลุ่มนี้ ทั้งนี้ ผมขอฝากไปยังนายจ้างเจ้าของสถานประกอบการและลูกจ้างกรณีที่มีปัญหาด้านแรงงานขอให้หันหน้าเข้าหากันและเจรจากันตามหลักทวิภาคี หากมีข้อสงสัยหรือต้องการปรึกษาหารือ สามารถติดต่อได้ที่ สํานักงานสวัสดิการและคุ้มครองแรงงานกรุงเทพมหานคร 10 พื้นที่ หรือสํานักงานสวัสดิการและคุ้มครองแรงงานจังหวัดทุกจังหวัด หรือ สายด่วน 1506 กด 3 หรือ 1546
ด้านนายเอก พรหมพงศ์ หนึ่งในไรเดอร์ร้านสะดวกซื้อ กล่าวว่า “ขอขอบคุณรัฐมนตรีว่าการกระทรวงแรงงานที่สั่งการ รวมทั้งช่วยประสานงานกับผู้เกี่ยวข้อง ทําให้พวกผมได้รับค่าจ้างและค่าตอบแทนอย่างรวดเร็ว และขอบคุณนายจ้างผู้ว่าจ้างซับคอนแทรคที่เล็งเห็นถึงความเดือดร้อนและบรรเทาความเดือดร้อนให้กับพวกผมด้วยการจ่ายค่าจ้างแทนซับคอนแทรค ขอบคุณครับ”
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ปลื้ม เจรจาการค้าไทย-ไห่หนาน ประสบความสำเร็จ มูลค่าการค้ารวมกว่า 18,500 ล้านบาท ผลจาก Mini FTA เพิ่มยอดส่งออกกว่า 66.8% พร้อมต่อยอด Mini FTA เซินเจิ้น และยูนนาน
วันพุธที่ 15 มีนาคม 2566
15/03/2566
โฆษกรัฐบาลเผย นายกฯ ปลื้ม เจรจาการค้าไทย-ไห่หนาน ประสบความสําเร็จ มูลค่าการค้ารวมกว่า 18,500 ล้านบาท ผลจาก Mini FTA เพิ่มยอดส่งออกกว่า 66.8% พร้อมต่อยอด Mini FTA เซินเจิ้น และยูนนาน
โฆษกรัฐบาลเผย นายกฯ ปลื้ม เจรจาการค้าไทย-ไห่หนาน ประสบความสําเร็จ มูลค่าการค้ารวมกว่า 18,500 ล้านบาท ผลจาก Mini FTA เพิ่มยอดส่งออกกว่า 66.8% พร้อมต่อยอด Mini FTA เซินเจิ้น และยูนนาน เพิ่มเติม
วันนี้ (15 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบผลการดําเนินงานของกระทรวงพาณิชย์ในการผลักดันความร่วมมือทางด้านการค้า ผ่านการจัดทํา Mini FTA ระหว่างประเทศไทยกับมณฑลไห่หนาน สาธารณรัฐประชาชนจีน ซึ่งประสบผลสําเร็จอย่างมาก เป็นไปตามแนวทางการทํางานของรัฐบาล ซึ่งจะเพิ่มยอดส่งออกจากไทยไปไห่หนานอีกกว่า 66.8% ทั้งนี้ นายกรัฐมนตรีสั่งการเร่งขยายผล ต่อยอดความร่วมมือ ซึ่งทางกระทรวงพาณิชย์ตั้งเป้าเจรจาจัดทํา Mini FTA เพิ่มเติมกับอีก 2 เมืองของจีน ได้แก่ เซินเจิ้น และยูนนาน
โฆษกประจําสํานักนายกรัฐมนตรี กล่าวว่า ที่ผ่านมา ไทยและมณฑลไห่หนาน มีความร่วมมือทางการค้ากันอย่างใกล้ชิด ในปี 2565 มีมูลค่าถึง 18,200 ล้านบาท เพิ่มขึ้น 91.9% และผลลัพธ์สําคัญจากการจัดทํา Mini FTA ทําให้ยอดส่งออกจากไทยไปไห่หนานเพิ่มขึ้นถึง 66.8% โดยสินค้าส่งออกสําคัญ ได้แก่ ยางพารา ผลไม้ เคมีภัณฑ์ และสินแร่ ซึ่งจากผลสําเร็จดังกล่าว กระทรวงพาณิชย์จึงพร้อมต่อยอดการจัดทํา Mini FTA กับเมืองสําคัญอื่น ๆ ของจีนเพิ่มเติม โดยเฉพาะเซินเจิ้น และยูนนาน
ในปัจจุบัน ประเทศไทยมีการจัดทํา Mini FTA กับเมืองและรัฐสําคัญในโลกแล้ว จํานวน 6 ฉบับ ได้แก่ 1. มณฑลไห่หนานของจีน 2. รัฐเตลังคานาของอินเดีย 3. เมืองโคฟุของญี่ปุ่น 4. มณฑลกานซู่ของจีน 5. เมืองปูซานของเกาหลีใต้ และ 6. เมืองคยองกีของเกาหลีใต้ ซึ่งไทยพร้อมแสวงหาความร่วมมือกับเมืองอื่น ๆ ที่มีศักยภาพ ถือเป็นนโยบายเพิ่มความสัมพันธ์ในอีกรูปแบบทางการค้า การลงทุน ลดอุปสรรคทางการค้า และหาลู่ทางใหม่ในความสัมพันธ์ทางเศรษฐกิจระหว่างคู่ค้าทั้ง 2 ฝ่าย
“นายกรัฐมนตรีให้ความสําคัญในการผลักดันความร่วมมือทางการค้าของไทยกับต่างประเทศ ผ่านการเจรจาจัดทํา Mini FTA กับเมืองและรัฐสําคัญต่าง ๆ ทั่วโลก ซึ่งทุกรูปแบบของความตกลงล้วนมีส่วนสําคัญในการเพิ่มมูลค่าการค้า การส่งออกของไทย เป็นโอกาสเปิดตลาดการค้า สร้างสัมพันธ์กับพันธมิตรทางการค้า รวมทั้งพัฒนาเศรษฐกิจไทยให้เติบโตอย่างยั่งยืน” นายอนุชาฯ กล่าว
รัฐบาลไทย-ข่าวทำเนียบรัฐบาล-​นายกรัฐมนตรีสักการะพระพุทธทักษิณมิ่งมงคล เพื่อความเป็นสิริมงคล ในโอกาสลงพื้นที่ตรวจราชการ จ.นราธิวาส
วันพุธที่ 15 มีนาคม 2566
15/03/2566
​นายกรัฐมนตรีสักการะพระพุทธทักษิณมิ่งมงคล เพื่อความเป็นสิริมงคล ในโอกาสลงพื้นที่ตรวจราชการ จ.นราธิวาส
​นายกรัฐมนตรีสักการะพระพุทธทักษิณมิ่งมงคล เพื่อความเป็นสิริมงคล ในโอกาสลงพื้นที่ตรวจราชการ จ.นราธิวาส
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (15 มีนาคม 2566) เวลา 13.29 น. ณ วัดเขากง ตําบลลําภู อําเภอเมืองนราธิวาส จังหวัดนราธิวาส พลเอก ประยุทธ์ จันทร์โอชา นายกรัฐมนตรี พร้อมด้วย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายสุชาติ ชมกลิ่น รัฐมนตรีว่าการกระทรวงแรงงาน นายธนกร วังบุญคงชนะ รัฐมนตรีประจําสํานักนายกรัฐมนตรี และคณะ สักการะพระพทุธทักษิณมิ่งมงคล เพื่อความเป็นสิริมงคล ในโอกาสลงพื้นที่ตรวจราชการติดตามความก้าวหน้าการดําเนินงานตามนโยบายของรัฐบาล และข้อสั่งการนายกรัฐมนตรี ซึ่งพระพุทธทักษิณมิ่งมงคล เป็นพระพุทธรูปประทับนั่งปางประธานพร สร้างตามแบบพุทธศิลป์สกุลช่างอินเดียใต้ สร้างแล้วเสร็จเมื่อปี พ.ศ. 2512 พระบาทสมเด็จพระปรมินทรมหาภูมิพลอดุลยเดช ในหลวงรัชกาลที่ 9 ทรงเสด็จบรรจุพระบรมสารีริกธาตุ พร้อมบรรจุดินจากสังเวชนียสถาน เมื่อวันที่ 16 กรกฎาคม พ.ศ. 2513 และพื้นที่นี้ยังเป็นที่ตั้งของพุทธมณฑลแห่งเดียวของภาคใต้
พร้อมกราบนมัสการพระเทพศีลวิสทุธิ์ ที่ปรึกษาเจ้าคณะภาค 18 โอกาสนี้ พระเทพศีลวิสุทธิ์กล่าวให้พรนายกรัฐมนตรี ขอให้โชคดี เดินทางปลอดภัย รักษาสุขภาพให้แข็งแรง เพื่อกลับมาเป็นนายกรัฐมนตรี บริหารประเทศเพื่อประชาชนอีกครั้ง โดยนายกรัฐมนตรีได้กล่าวขอบคุณสําหรับคําอวยพร พร้อมรับปากจะดูแลประชาชน และบริหารประเทศให้ดีที่สุดโดยเฉพาะในพื้นที่สามจังหวัดชายแดนภาคใต้ มีศักยภาพในการพัฒนา มีความโดดเด่นทั้งเรื่องของการท่องเที่ยว และการลงทุน เป็นสังคมพหุวัฒนธรรม ประชาชนต้องอยู่ร่วมกันให้ได้อย่างสงบสุข ทั้งนี้ ต้องอาศัยความร่วมมือของทุกภาคส่วนในการสร้างความเชื่อมั่น เพื่อให้เกิดการเดินทางมาในพื้นที่และการลงทุนต่อไป
เสร็จแล้ว นายกรัฐมนตรีพร้อมคณะเดินทางต่อไปยังด่านศุลกากรตากใบ ตําบลเจ๊ะเห อําเภอตากใบ จังหวัดนราธิวาส โดยนายกรัฐมนตรีจะเป็นประธานในพิธีเปิดแพขนานยนต์ ณ ด่านศุลกากรตากใบ
รัฐบาลไทย-ข่าวทำเนียบรัฐบาล-กรมทางหลวงขยาย ทล.205 อำเภอหนองบัวโคก - อำเภอพระทองคำ จังหวัดนครราชสีมา 4 ช่องจราจร แล้วเสร็จ
วันอาทิตย์ที่ 12 มีนาคม 2566
กรมทางหลวงขยาย ทล.205 อําเภอหนองบัวโคก - อําเภอพระทองคํา จังหวัดนครราชสีมา 4 ช่องจราจร แล้วเสร็จ
เพื่อส่งเสริมศักยภาพระบบโลจิสติกส์ระหว่าง จังหวัดนครราชสีมา และ จังหวัดชัยภูมิ
กรมทางหลวง (ทล.) กระทรวงคมนาคม โดยสํานักก่อสร้างทางที่ 2 ได้ดําเนินโครงการก่อสร้างขยายทางหลวงหมายเลข 205 สาย อําเภอหนองบัวโคก - อําเภอพระทองคํา จังหวัดนครราชสีมา จาก 2 ช่องจราจร ให้เป็น 4 ช่องจราจร แล้วเสร็จระหว่าง กม. ที่ 170+100 - 186+772 ระยะทางยาวประมาณ 16.67 กิโลเมตร จุดเริ่มต้นโครงการอยู่ในเขตพื้นที่ บ้านหนองบัวโคก อําเภอจัตุรัส จังหวัดชัยภูมิ และสิ้นสุดที่ อําเภอพระทองคํา จังหวัดนครราชสีมา อําเภอพระทองคํา จังหวัดนครราชสีมา เป็นเส้นทางเศรษฐกิจในการเดินทางจากตัวเมืองจังหวัดนครราชสีมา ไปยัง อําเภอโนนไทย และอําเภอพระทองคํา หรือแยกไปอําเภอจัตุรัส จังหวัดชัยภูมิ ได้
ทางหลวงหมายเลข 205 สาย อําเภอหนองบัวโคก - อําเภอพระทองคํา ปัจจุบันการจราจรหนาแน่น มีปริมาณการจราจรเฉลี่ย 7,972 คันต่อวัน มีปริมาณรถบรรทุกร้อยละ 28.99 เป็นทางหลวงขนาด 2 ช่องจราจรสวนทางกันและมีผิวจราจรที่แคบ เสี่ยงต่อการเกิดอุบัติเหตุ จึงมีความจําเป็นต้องมีการปรับปรุงขยายทางหลวงช่วงดังกล่าวให้เป็นขนาด 4 ช่องจราจร โดยโครงการดังกล่าวก่อสร้างเป็นเกรด AC 40 - 50 เพื่อให้มีความสะดวกปลอดภัย อีกทั้งยังเป็นการปรับปรุงและเพิ่มความแข็งแรงของชั้นโครงสร้างทางให้ดีขึ้น มาตรฐานทางชั้นพิเศษ 4 ช่องจราจร (ไป - กลับ ข้างละ 2 ช่องจราจร) ผิวทางแบบแอสฟัลต์คอนกรีต กว้างช่องละ 3.50 เมตร ไหล่ทางด้านนอกกว้าง 2.50 เมตร แบ่งทิศทางการจราจรด้วยเกาะกลางแบบคอนกรีตแบริเออร์และแบบยก กว้าง 4.60 เมตร พร้อมติดตั้งไฟฟ้าแสงสว่างและอุปกรณ์อํานวยความปลอดภัย งบประมาณ 658.79 ล้านบาท
โครงการการดังกล่าว จะช่วยส่งเสริมพัฒนาด้านเศรษฐกิจและสังคม เพิ่มประสิทธิภาพการจราจรให้สะดวก ปลอดภัย ลดการเกิดอุบัติเหตุในการเดินทางอันเนื่องมาจากปริมาณจราจรที่สูงขึ้น ส่งเสริมศักยภาพด้านการขนส่งสินค้าทางถนน ระบบโลจิสติกส์ ระหว่างจังหวัดนครราชสีมา และจังหวัดชัยภูมิ รวมทั้งบรรเทาปัญหาด้านการจราจรติดขัดบนทางหลวงหมายเลข 205 โดยเฉพาะในช่วงเทศกาลและช่วงที่มีวันหยุดราชการติดต่อกันหลายวันได้ ซึ่งประชาชนนิยมเดินทางไปแหล่งท่องเที่ยวต่างๆ
ทล. ขอความร่วมมือผู้ใช้ทางปฏิบัติตาม “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง ประชาชนสามารถสอบถามเส้นทางการเดินทางได้ที่ สายด่วน ทล. โทร. 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-ข่าวสารการลงพื้นที่ตรวจราชการ จังหวัดสงขลา และจังหวัดยะลา
วันเสาร์ที่ 11 มีนาคม 2566
ข่าวสารการลงพื้นที่ตรวจราชการ จังหวัดสงขลา และจังหวัดยะลา
วันเสาร์ที่ 11 มีนาคม 2566
นายกฯ ลงพื้นที่ยะลา พบปะผู้นําดะวะห์และพี่น้องชาวไทยมุสลิม ขอทุกคนมีหัวใจเดียวกันทําเพื่อบ้านเมือง ศาสนา พระมหากษัตริย์ ผู้นําดะวะห์ขอพรให้นายกฯ มีแต่ความสุขในชีวิต ประสบความสําเร็จทุกเรื่อง เป็นดวงตาของประเทศต่อไป
นายกฯ พบปะให้กําลังใจ ทักทายผู้ประกอบการพ่อค้าแม่ค้า และประชาชนที่ตลาดสันติสุข และตลาดกิมหยง ขอให้คนไทยก้าวเดินไปข้างหน้าพร้อมกัน เพื่อประเทศไทย เพื่อความสุขของคนไทยทุกคน
นายกฯ ตรวจเยี่ยมพื้นที่ก่อสร้างสะพานข้ามทะเลสาบสงขลา เชื่อมอําเภอเมืองสงขลากับอําเภอสิงหนคร เดินหน้ายกระดับคุณภาพชีวิตประชาชน ส่งเสริมเศรษฐกิจการขนส่งและท่องเที่ยวอย่างยั่งยืน
นายกรัฐมนตรีไหว้สักการะศาลเจ้าพ่อหลักเมืองสงขลา สถานที่ศักดิ์สิทธิ์และศูนย์รวมจิตใจของคนไทยเชื้อสายจีน ทั้งในจังหวัดสงขลาและจังหวัดใกล้เคียง เพื่อความเป็นสิริมงคล
รัฐบาลไทย-ข่าวทำเนียบรัฐบาล-“ทิพานัน” โชว์ผลงาน "พล.อ.ประยุทธ์" สะพานขึงรถไฟแห่งแรกประเทศไทย ใกล้เสร็จสมบูรณ์แล้ว  เป็นแลนด์มาร์คใหม่บูมเศรษฐกิจราชบุรี
วันอาทิตย์ที่ 12 มีนาคม 2566
12/03/2566
“ทิพานัน” โชว์ผลงาน "พล.อ.ประยุทธ์" สะพานขึงรถไฟแห่งแรกประเทศไทย ใกล้เสร็จสมบูรณ์แล้ว  เป็นแลนด์มาร์คใหม่บูมเศรษฐกิจราชบุรี
“ทิพานัน” โชว์ผลงาน "พล.อ.ประยุทธ์" สะพานขึงรถไฟแห่งแรกประเทศไทย ใกล้เสร็จสมบูรณ์แล้ว  เป็นแลนด์มาร์คใหม่บูมเศรษฐกิจราชบุรี  แย้มชาวเมืองโอ่งเตรียมต้อนรับ “พล.อ.ประยุทธ์”ลงพื้นที่13 มีนาคมคึกคัก  ย้ําเป็นผู้นําลงมือทําอย่างแท้จริง
วันที่ 12 มีนาคม 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ตามที่พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เร่งพัฒนาโครงสร้างพื้นฐานเชื่อมโยงเส้นทางคมนาคม เพื่อเพิ่มขีดความสามารถด้านการแข่งขัน บูรณาการเชื่อมโยงระบบรางให้ปลอดภัย ทันสมัยและประหยัดเวลาเพื่อรองรับการเดินทาง ท่องเที่ยว ขนส่งสินค้าและบริการ ล่าสุด สะพานขึงรถไฟ (Extradosed Bridge) แห่งแรก และมีความยาวที่สุดในประเทศไทย ซึ่งเป็นส่วนหนึ่งในโครงการก่อสร้างรถไฟทางคู่เส้นทางสายใต้ ช่วงนครปฐม–ชุมพร อยู่ในสัญญาที่ 1 นครปฐม-หนองปลาไหล มีความคืบหน้าการก่อสร้างใกล้เสร็จสมบูรณ์แล้ว
น.ส.ทิพานัน กล่าวว่า ทั้งนี้เมื่อสะพานรถไฟแบบคานขึงข้ามแม่น้ําแม่กลองจะกลายเป็นแลนด์มาร์คท่องเที่ยวแห่งใหม่ของจังหวัดราชบุรี เนื่องจากมีรูปลักษณ์ที่มีเอกลักษณ์โดดเด่นจากสะพานรถไฟอื่นๆ ทั่วไป อีกทั้งยังมีการสร้างคู่ขนานกับสะพานรถไฟจุฬาลงกรณ์ ขนานไปกับสะพานจุฬาลงกรณ์และสะพานธนะรัชต์ ซึ่งมีความสําคัญทางประวัติศาสตร์มายาวนาน ก็จะช่วยกระตุ้นเศรษฐกิจ เกิดการจ้างงาน และสร้างรายได้ให้กับพี่น้องประชาชนในพื้นที่และพื้นที่ใกล้เคียง
“จะเห็นได้ว่าพล.อ.ประยุทธ์ได้เดินหน้าพัฒนาอย่างเป็นรูปธรรม ควบคู่ไปกับการแก้ไขปัญหาในทุกมิติ ซึ่งในการลงพื้นที่จังหวัดราชบุรี ในวันจันทร์ที่ 13 มีนาคม 2566 จะได้ติดตามความคืบหน้าโครงการต่างๆเช่น โครงการก่อสร้างระบบระบายน้ําหลักเพื่อบรรเทาปัญหาน้ําท่วมพื้นที่ชุมชนเมืองบ้านโป่งระยะที่ 1 โครงการก่อสร้างเขื่อนป้องกันตลิ่งริมแม่น้ําแม่กลอง บริเวณสะพานค่ายหลวง-สะพานเขางู-เบิกไพร โครงการปรับปรุงภูมิทัศน์พื้นที่ริมตลิ่งแม่น้ําแม่กลอง บริเวณสวนสุขภาพชุมชนไกรฤกษ์ ผลการดําเนินงานและแผนการก่อสร้างอาคารภายในโรงพยาบาลบ้านโป่ง โครงการขยายถนน 2 ช่องทางจราจรเป็น 4 ช่องทางจราจร เส้นทางตําบลหนองปลาหมอ-ตําบลเขาขลุง โครงการก่อสร้างอุโมงค์ลอดสี่แยกหัวโป่งเพื่อแก้ไขปัญหาจราจรติดขัด ช่วยลดอุบัติเหตุ รวมทั้งรองรับปริมาณการจราจรที่เพิ่มขึ้น ทําให้การจราจรมีความคล่องตัวมากขึ้นและช่วยลดระยะเวลาในการเดินทางด้วย" ”น.ส.ทิพานัน กล่าว
น.ส. ทิพานัน กล่าวว่า ขณะนี้ทราบว่ามีพี่น้องประชาชนชาวจังหวัดราชบุรีจํานวนมาก เมื่อทราบข่าวว่าท่านนายก จะเดินทางไปตรวจราชการ ต้องการมารอต้อนรับ พล.อ.ประยุทธ์ ซึ่งตรงนี้สะท้อนถึงการเป็นผู้นําที่ประชาชนยอมรับและลงมือทําอย่างแท้จริง
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เผยโครงการนิคมอุตสาหกรรม 4 ภาค 5 แห่ง ช่วยรัฐประหยัดค่าใช้จ่าย 42,200 ล้านบาท อัดฉีดเงินเข้าระบบเศรษฐกิจอีก 9,600 ล้านบาท
วันอาทิตย์ที่ 12 มีนาคม 2566
12/03/2566
รัฐมนตรีว่าการกระทรวงยุติธรรม เผยโครงการนิคมอุตสาหกรรม 4 ภาค 5 แห่ง ช่วยรัฐประหยัดค่าใช้จ่าย 42,200 ล้านบาท อัดฉีดเงินเข้าระบบเศรษฐกิจอีก 9,600 ล้านบาท
รัฐมนตรีว่าการกระทรวงยุติธรรม เผยโครงการนิคมอุตสาหกรรม 4 ภาค 5 แห่ง ช่วยรัฐประหยัดค่าใช้จ่าย 42,200 ล้านบาท อัดฉีดเงินเข้าระบบเศรษฐกิจอีก 9,600 ล้านบาท สร้างงานผู้พ้นโทษลดกลับมาทําผิดซ้ํา พร้อมสร้างอาชีพให้ชาวบ้านในพื้นที่ ทําสังคมแข็งแรงขึ้น
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า กระทรวงยุติธรรม ส่งเสริมการจ้างงานผู้ต้องขัง ด้วยโครงการนิคมอุตสาหกรรมราชทัณฑ์ เพื่อให้ผู้ต้องขังมีงานทําและมีอาชีพหลังพ้นโทษ โดยเริ่มนําร่องที่ จ.สมุทรสาคร ในโครงการนิคมอุตสาหกรรมทรัพย์สาคร และขณะนี้มีการศึกษาแนวทางจัดตั้งนิคมอุตสาหกรรมราชทัณฑ์ 4 ภาค 5 แห่ง จ.ลําพูน นครราชสีมา สมุทรสาคร สมุทรปราการ และสงขลา ซึ่งนิคมอุตสาหกรรมราชทัณฑ์ 1 แห่ง สามารถรองรับแรงงานได้ 20,000 คน และยังทําให้เกิดการจ้างงานคนในพื้นที่ ทําให้นิคมอุตสาหกรรมราชทัณฑ์ 5 แห่ง จะเกิดการจ้างงานผู้ต้องขัง 100,000 คน ช่วยทําให้รัฐบาล ไม่ต้องเสียงบประมาณในการสร้างเรือนจําเพิ่ม โดยปกติเรือนจํา 1 แห่งรองรับผู้ต้องขังได้ 4,000 คน ใช้งบประมาณสร้างแห่งละ 1,600 ล้านบาท หากสร้างนิคมอุตสาหกรรมราชทัณฑ์ 5 แห่ง จะช่วยให้ไม่ต้องสร้างเรือนจําเพิ่มถึง 25 แห่ง ประหยัดงบประมาณได้ถึง 40,000 ล้านบาท เพราะการสร้างนิคมอุตสาหกรรมจะเป็นการร่วมลงทุนของเอกชน
นายสมศักดิ์ กล่าวอีกว่า นอกจากนี้ยังช่วยประหยัดค่าใช้จ่ายดูแลผู้ต้องขัง เช่น ค่าอาหาร เครื่องนุ่งห่ม ของจําเป็น สบู่ ยาสีฟัน ผ้าอนามัย เฉลี่ยคนละ 22,000 บาทต่อปีถ้าผู้ต้องขังออกไปทํางาน 100,000 คน ก็จะประหยัดค่าใช้จ่ายได้ถึงปีละ 2,200 ล้านบาท โดยในนิคมอุตสาหกรรมฯ จะทําให้ผู้ต้องขัง ที่ได้รับการพักโทษ สามารถดูแลตัวเองและครอบครัวได้ เนื่องจากมีรายได้จากการทํางานแล้ว เฉลี่ยคนละ 8,000 บาทต่อเดือน และหากรวมทั้ง 5 นิคมที่รองรับแรงงานได้ถึง 100,000 คน จะทํามีเงินเข้าสู่ระบบเศรษฐกิจ 9,600 ล้านบาทต่อปี โดยทางกรมราชทัณฑ์ ก็ได้มีการฝึกวิชาชีพอบรมให้แก่ผู้ต้องขัง ประกอบด้วย 1.งานช่างต่างๆ เช่น ช่างคอมพิวเตอร์ช่างยนต์ ช่างไฟฟ้า ช่างประปา ช่างไม้ ช่างสี ช่างปูน 2.งานลักษณะบริการ เช่น นวดแผนไทย เสริมสวย คาร์แคร์ อาหาร ขนมและเครื่องดื่ม รวมทั้งยังมีการสอนคณิตศาสตร์ ภาษาอังกฤษ รวมถึงโหรศาสตร์ด้วย
"ที่ผ่านมา กรมราชทัณฑ์ มักจะเจอปัญหาผู้พ้นโทษ กลับมากระทําผิดซ้ําในรอบ 3 ปี เฉลี่ยถึง 35% เพราะสาเหตุหลักไม่มีอาชีพ โดยจากการเปิดให้ผู้ต้องขังใกล้พ้นโทษ ได้ทดลองทํางานจํานวน 482 คน พบมีผู้ผิดเงื่อนไข 36 ราย ซึ่งเป็นความผิดเล็กๆน้อยๆ ถือว่าเป็นตัวเลขที่น้อยเมื่อผู้ต้องขังมีงานทําเป็นหลักแหล่ง ดังนั้น โครงการนี้จะเป็นกลไกสําคัญในการดูแลผู้ต้องขัง จนสามารถกลับเข้าสู่สังคมได้อย่างแข็งแรง มีอาชีพเลี้ยงดูตัวเองและครอบครัว ซึ่งจะช่วยลดการกลับเข้าวงจรทําผิดแบบเดิม ๆ ได้ "นายสมศักดิ์ กล่าว
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ สั่งการให้อำนวยความสะดวกแก่ผู้ผ่านคุณสมบัติโครงการบัตรสวัสดิการฯ อย่างเต็มที่ มีประชาชนยืนยันตัวตนสำเร็จแล้วกว่า 6.5 ล้านคน
วันอาทิตย์ที่ 12 มีนาคม 2566
12/03/2566
​โฆษกรัฐบาลเผย นายกฯ สั่งการให้อํานวยความสะดวกแก่ผู้ผ่านคุณสมบัติโครงการบัตรสวัสดิการฯ อย่างเต็มที่ มีประชาชนยืนยันตัวตนสําเร็จแล้วกว่า 6.5 ล้านคน
​โฆษกรัฐบาลเผย นายกฯ สั่งการให้อํานวยความสะดวกแก่ผู้ผ่านคุณสมบัติโครงการบัตรสวัสดิการฯ อย่างเต็มที่ มีประชาชนยืนยันตัวตนสําเร็จแล้วกว่า 6.5 ล้านคน
วันที่ 12 มีนาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการอย่างใกล้ชิด ให้ติดตามดูแลประชาชนทุกคนที่ยื่นลงทะเบียนโครงการเพื่อสวัสดิการแห่งรัฐปี 2565 อํานวยความสะดวกประชาชนอย่างเต็มที่
โดยจากข้อมูลวันที่ 11 มีนาคม 2566 เวลา 16.00 น. ตัวเลขประชาชนยืนยันตัวตนสําเร็จแล้วสะสม 6,472,975 คน จากจํานวนผู้ผ่านคุณสมบัติทั้งสิ้น 14,596,820 คน อย่างไรก็ดีมีผู้ยืนยันตัวตนไม่สําเร็จ 104,740 คน ยังไม่ได้ยืนยันตัวตน 8,019,105 คน และมีผู้อุทธรณ์ 5,435 คนซึ่งนายกรัฐมนตรีได้สั่งการให้หน่วยงานที่เกี่ยวข้องเร่งอํานวยความสะดวกแก่ประชาชนทุกคนอย่างต่อเนื่อง เพื่อให้ประชาชนที่ผ่านคุณสมบัติได้รับการดูแลตามสิทธิ์
โฆษกรัฐบาลกล่าวเพิ่มเติมว่า นายกรัฐมนตรีให้ความสําคัญติดตามผล และสั่งการหน่วยงานที่เกี่ยวข้องอย่างต่อเนื่องให้ช่วยอํานวยความสะดวกแก่ประชาชนผู้ผ่านคุณสมบัติ รวมทั้งขอความร่วมมมือจากทั้ง 3 ธนาคาร กรุงไทย ออมสิน ธ.ก.ส. ทั่วประเทศให้ช่วยอํานวยความสะดวกประชาชนอย่างเต็มที่ รวมไปถึงขอให้เปิดให้บริการเสาร์-อาทิตย์ เสริมอํานวยความสะดวก
“นายกรัฐมนตรีติดตามดูแลการอํานวยความสะดวกแก่ประชาชนผู้ผ่านคุณสมบัติในขั้นตอนการยืนยันตัวตนร่วมโครงการบัตรสวัสดิการแห่งรัฐด้วยความห่วงใย สั่งการอย่างใกล้ชิดให้ทุกส่วนงานที่เกี่ยวข้องเร่งดูแลอํานวยความสะดวกให้ประชาชน มั่นใจว่าจะสามารถอํานวยความสะดวกให้ประชาชนที่ผ่านคุณสมบัติยืนยันตัวตนได้ทันภายในเดือนมีนาคม 2566 และเริ่มใช้จ่ายตามกรอบการดําเนินงานของโครงการที่วางไว้ได้ตั้งแต่วันที่ 1 เมษายน 2566 เป็นต้นไป รวมทั้ง ขอบคุณประชาชนที่มั่นใจในการทํางานของรัฐบาล เชื่อมั่นว่าโครงการนี้จะมีส่วนช่วยเหลือ ดูแล บรรเทาการดํารงชีวิตประชาชนในกลุ่มเปราะบางทุกคนที่ผ่านคุณสมบัติในช่วงเวลานี้ได้” นายอนุชาฯ กล่าว
รัฐบาลไทย-ข่าวทำเนียบรัฐบาล-รองนายกฯ อนุทิน เปิด “สวนเพลินจิต” ปอดแห่งใหม่ของคนกรุงเทพฯ เพิ่มพื้นที่สีเขียวลด PM2.5 สำหรับพักผ่อนเชื่อมต่อ 3 สวนใหญ่ รวมระยะทางวิ่งออกกำลังกาย 10 กม. อีกหนึ่งโครงการพัฒนาที่ดิน
วันเสาร์ที่ 11 มีนาคม 2566
11/03/2566
รองนายกฯ อนุทิน เปิด “สวนเพลินจิต” ปอดแห่งใหม่ของคนกรุงเทพฯ เพิ่มพื้นที่สีเขียวลด PM2.5 สําหรับพักผ่อนเชื่อมต่อ 3 สวนใหญ่ รวมระยะทางวิ่งออกกําลังกาย 10 กม. อีกหนึ่งโครงการพัฒนาที่ดิน
รองนายกฯ อนุทิน เปิด “สวนเพลินจิต” ปอดแห่งใหม่ของคนกรุงเทพฯ เพิ่มพื้นที่สีเขียวลด PM2.5 สําหรับพักผ่อนเชื่อมต่อ 3 สวนใหญ่ รวมระยะทางวิ่งออกกําลังกาย 10 กม. อีกหนึ่งโครงการพัฒนาที่ดิน รฟท. เพื่อสาธารณประโยชน์
วันนี้ () น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า วันนี้ (11มี.ค.66) เวลา 17.00 น. นายอนุทิน ชาญวีรกูล รองนายกรัฐมนตรีและรมว.สาธารณสุข ได้เป็นประธานในพิธีเปิดสวนสาธารณะ “สวนเพลินจิต” ถนนดวงพิทักษ์ เขตคลองเตย กรุงเทพมหานคร ซึ่งจะเป็นปอดแห่งใหม่ของคนกรุงเทพฯ ด้วยการเพิ่มพื้นที่สีเขียวใจกลางเมือง เป็นหนึ่งในโครงการพัฒนาที่ดินของการรถไฟแห่งประเทศไทย (รฟท.) เพื่อประโยชน์สาธารณะตามแนวนโยบายของรัฐบาล
รองนายกรัฐมนตรี กล่าวระหว่างในพิธีเปิดฯ ว่า สวนเพลินจิตเป็นโครงการความร่วมมือของกระทรวงคมนาคม โดย รฟท. และเอกชนคือบริษัท เวอริซายน์ จํากัด ผู้ใช้ประโยชน์ในพื้นที่ของ รฟท. บริเวณเลียบทางรถไฟทางด่วนเพลินจิต โดยโครงการเป็นการผสมผสานการพัฒนาในมิติของสุขภาพ คุณภาพชีวิตกับการคมนาคมขนส่ง เชื่อมให้การใช้ชีวิตประจําวันของคนกรุงเทพง่ายขึ้น เพราะทําเลที่ตั้งอยู่ท่ามกลางจุดเชื่อมต่อที่สําคัญมากมาย ไม่ว่าจะเป็นถนนหลัก 2 สาย นั่นคือถนนสุขุมวิท และ ถนนพระราม 4 ซึ่งถือเป็นพื้นที่ใจกลางเมืองย่านธุรกิจ
นอกจากนี้ ยังใกล้จุดเชื่อมต่อระบบขนส่งสาธารณะ คือ รถไฟฟ้า BTS และ รถไฟฟ้าใต้ดิน MRT มีเส้นทางที่สามารถเชื่อมต่อไปยังสวนสาธารณะ 3 สวน ได้แก่ สวนลุมพินี สวนป่าเบญจกิตติ และสวนเบญจกิตติ เป็นเส้นทางวิ่งออกกําลังกายระยะทางรวมประมาณ 10 กม. และทุกพื้นที่ของสวนมีความปลอดภัยด้วยการติดตั้งระบบกล้อง CCTV ระบบไฟฟ้าส่องสว่าง รวมทั้งมีพนักงานรักษาความปลอดภัยที่เข้มงวด
“สวนเพลินจิตไม่เพียงแต่เป็นปอดแห่งใหม่ที่จะช่วยให้สุขภาพให้ทั้งคนไทยและคนต่างชาติที่พักอาศัยหรือทํางานอยู่บริเวณนี้ดีขึ้น แต่ยังจะช่วยสร้างผลกระทบเชิงบวกในด้านต่าง ๆ ไม่ว่าจะเป็น การมีสุขภาพจิตที่ดีขึ้น ปฏิสัมพันธ์ทางสังคมที่เพิ่มมากขึ้นส่งผลสุดท้ายคือคุณภาพชีวิตของคนในเมือง สังคม เศรษฐกิจได้รับการยกระดับให้ดีขึ้นด้วย” นายอนุทิน กล่าว
น.ส.ไตรศุลี กล่าวว่า ภายหลังเป็นประธานกล่าวในพิธีเปิดสวนเพลินจิต นายอนุทิน ได้ร่วมผู้ว่าการ รฟท. ในการปล่อยตัวนักวิ่งและผู้ร่วมกิจกรรมรวมระยะทางการวิ่งเชื่อมต่อระหว่างสวนเพลินจิต สะพานเขียว สวนลุมพินี สวนป่าเบญจกิติ และสวนเบญจกิติ รวม 10 กม. จากนั้น รองนายกรัฐมนตรี ผู้ว่าการ รฟท. และคณะผู้บริหารกระทรวงคมนาคมได้เดินชมพื้นที่สวนเพลินจิตซึ่งมีระยะทาง 2.5 กม. ด้วย
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ เน้นย้ำ การดำเนินงานภาครัฐให้เกิดการบูรณาการ เดินหน้าสู่รัฐบาลดิจิทัล พัฒนาระบบงานให้ทันสมัยอำนวยความสะดวกด้านการท่องเที่ยว
วันอาทิตย์ที่ 12 มีนาคม 2566
12/03/2566
​โฆษกรัฐบาลเผย นายกฯ เน้นย้ํา การดําเนินงานภาครัฐให้เกิดการบูรณาการ เดินหน้าสู่รัฐบาลดิจิทัล พัฒนาระบบงานให้ทันสมัยอํานวยความสะดวกด้านการท่องเที่ยว
​โฆษกรัฐบาลเผย นายกฯ เน้นย้ํา การดําเนินงานภาครัฐให้เกิดการบูรณาการ เดินหน้าสู่รัฐบาลดิจิทัล พัฒนาระบบงานให้ทันสมัยอํานวยความสะดวกด้านการท่องเที่ยว ใช้ Digital Passport เชื่อมโยง Digital ID และระบบ e-Visa
วันที่ 12 มีนาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เน้นย้ําการดําเนินงานภาครัฐให้เกิดการบูรณาการ เดินหน้าสู่รัฐบาลดิจิทัล พัฒนานวัตกรรม เทคโนโลยีมาปรับใช้กับระบบงานให้ทันสมัย
โฆษกประจําสํานักนายกรัฐมนตรี กล่าวว่า นายกรัฐมนตรีเน้นย้ําการทํางานโดยสั่งการให้หน่วยงานภาครัฐเร่งเดินหน้าบูรณาการการทํางานตามนโยบายของนายกรัฐมนตรี เพื่ออํานวยความสะดวกให้แก่ประชาชน โดยกระทรวงการต่างประเทศได้ดําเนินงานทําหนังสือเดินทางอิเล็กทรอนิกส์ (e-Passport) ที่จะนําไปสู่รูปแบบดิจิทัลพาสปอร์ต (Digital Passport) ซึ่งเชื่อมโยงกับระบบ Digital ID (ระบบการพิสูจน์และยืนยันตัวตนทางดิจิทัล) ของกระทรวงมหาดไทย ในขณะที่ ระบบ e-Visa (www.thaievisa.go.th) ก็ได้เริ่มดําเนินการแล้วในสถานเอกอัครราชทูตและสถานกงสุลใหญ่ของไทยกว่า 38 แห่งใน 23 ประเทศทั่วโลก โดยจะมีการเก็บข้อมูลผู้ใช้งานในระบบ Cloud และเพิ่มคุณสมบัติใหม่ๆ เช่น การตรวจสอบรายชื่อ การเตือนภัยบุคคลที่ถูกขึ้นบัญชีดํา รวมถึงปรับปรุงการค้นหาผ่านระบบให้สะดวกยิ่งขึ้น พร้อมตั้งเป้าหมายเปิดให้บริการทุกประเทศที่มีสถานเอกอัครราชทูต และสถานกงสุลใหญ่ไทยทั่วโลก ภายใน 3 ปี
โฆษกประจําสํานักนายกรัฐมนตรียังกล่าวเพิ่มเติมว่า กระทรวงการต่างประเทศยังได้ร่วมกับ การท่องเที่ยวแห่งประเทศไทย (ททท.) กระทรวงสาธารณสุข สํานักงานตรวจคนเข้าเมือง (ตม.) และการท่าอากาศยานแห่งประเทศไทย (ทอท.) เพื่อเตรียมอํานวยความสะดวกแก่นักท่องเที่ยวต่างประเทศที่เดินทางเข้ามาในไทยมากขึ้น
“นายกรัฐมนตรีเน้นย้ําและสั่งการให้ทุกภาคส่วนของรัฐบูรณาการการทํางาน ลดขั้นตอน นําเทคโนโลยีมาพัฒนาระบบงานให้ทันสมัย สะดวก รวดเร็ว และทันใจ มุ่งมั่นอํานวยความสะดวกในการติดต่อหน่วยงานภาครัฐให้กับประชาชน ซึ่งพร้อมกันนี้จะส่งผลดีกับการดําเนินนโยบายด้านเศรษฐกิจ อํานวยความสะดวกด้านการท่องเที่ยว ซึ่งล้วนเป็นผลมาจากการวางรากฐานการเดินหน้านโยบายรัฐบาลดิจิทัล/ราชการ 4.0 ตอบโจทย์ และเท่าทันกับยุคสมัยในปัจจุบัน” นายอนุชาฯ กล่าว
รัฐบาลไทย-ข่าวทำเนียบรัฐบาล-สธ.รับมอบวัคซีนโมเดอร์นาชนิด “Bivalent” กว่า 1 ล้านโดส จากรัฐบาลฝรั่งเศส
วันจันทร์ที่ 13 มีนาคม 2566
สธ.รับมอบวัคซีนโมเดอร์นาชนิด “Bivalent” กว่า 1 ล้านโดส จากรัฐบาลฝรั่งเศส
รองนายกรัฐมนตรีและรัฐมนตรีว่าการกระทรวงสาธารณสุข รับมอบวัคซีนโมเดอร์นาชนิด “Bivalent” จํานวน 1,000,200 โดส จากรัฐบาลฝรั่งเศส เผย ที่ผ่านมาสนับสนุนวัคซีนให้ไทยมาแล้ว 2 ครั้ง รวม 3.2 ล้านโดส
รองนายกรัฐมนตรีและรัฐมนตรีว่าการกระทรวงสาธารณสุข รับมอบวัคซีนโมเดอร์นาชนิด “Bivalent” จํานวน 1,000,200 โดส จากรัฐบาลฝรั่งเศส เผย ที่ผ่านมาสนับสนุนวัคซีนให้ไทยมาแล้ว 2 ครั้ง รวม 3.2 ล้านโดสพร้อมชื่นชมประเทศฝรั่งเศสที่ริเริ่มการป้องกันและแก้ไขปัญหาโรคจากสัตว์สู่คน โรคอุบัติใหม่ และโรคอุบัติซ้ําตามแนวทางสุขภาพหนึ่งเดียว
วันนี้ (13 มีนาคม 2566) ที่สํานักงานปลัดกระทรวงสาธารณสุข กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นายแพทย์โอภาส การย์กวินพงศ์ ปลัดกระทรวงสาธารณสุข นายแพทย์ธเรศ กรัษนัยรวิวงค์ อธิบดีกรมควบคุมโรค และคณะผู้บริหารกระทรวงสาธารณสุข รับมอบวัคซีนโมเดอร์นาชนิด “Bivalent” จํานวน 1,000,200 โดส จากรัฐบาลฝรั่งเศส โดยมี นายตีแยรี มาตู เอกอัครราชทูตสาธารณรัฐฝรั่งเศสประจําประเทศไทย และคณะ เป็นผู้แทนส่งมอบ
นายอนุทิน กล่าวว่า ในนามรัฐบาลไทยและกระทรวงสาธารณสุข ขอขอบคุณรัฐบาลฝรั่งเศส ในความช่วยเหลืออันดีที่มีให้แก่ประเทศไทยเสมอมา รวมทั้งความร่วมมือด้านสาธารณสุขในการแก้ไขสถานการณ์โรคโควิด 19 โดยรัฐบาลฝรั่งเศสเคยสนับสนุนวัคซีนไฟเซอร์เพื่อป้องกันโรคโควิด 19 มาแล้ว 2 ครั้ง รวม 3.2 ล้านโดสซึ่งถูกส่งมาถึงประเทศไทยอย่างทันท่วงที สามารถช่วยเหลือคนไทยและชาวต่างชาติที่อาศัยอยู่ในประเทศได้ ในช่วงเวลาที่สําคัญ โดยครั้งที่ 3 นี้เป็นวัคซีนโมเดอร์นาชนิด “Bivalent” จํานวน 1,000,200 โดส แสดงถึงความร่วมมือและมิตรภาพที่ใกล้ชิดของทั้งสองประเทศ ซึ่งกระทรวงสาธารณสุขจะกระจายไปทั่วประเทศเพื่อสร้างเสริมภูมิคุ้มกันให้กับประชาชนต่อไป
นายอนุทิน กล่าวต่อว่า ปัจจุบันประชาชนในประเทศไทยได้รับวัคซีนเข็มแรกมากกว่าร้อยละ 83 ของประชากรทั้งหมด และได้รับวัคซีนเข็มที่สองร้อยละ 78 ซึ่งการระบาดของโรคโควิด 19 แสดงให้เห็นถึงความร่วมมือระหว่างประเทศ และความเป็นน้ําหนึ่งใจเดียวกันในการร่วมต่อสู้กับภัยคุกคามด้านสุขภาพทั่วโลก ทั้งนี้ ประเทศฝรั่งเศส ยังริเริ่มในการป้องกันโรคจากสัตว์สู่คน โดยมีจุดมุ่งหมายเพื่อเสริมสร้างความร่วมมือระดับโลกในการแก้ไขปัญหาดังกล่าว รวมถึงโรคอุบัติใหม่ และโรคอุบัติซ้ํา ตลอดจนประเด็นที่เกี่ยวข้องกับสิ่งแวดล้อมผ่านแนวทาง “สุขภาพหนึ่งเดียว” ซึ่งประเทศไทยได้มีการดําเนินงานและเข้าร่วมโครงการนี้เช่นกัน และมั่นใจว่าจะเป็นส่วนสําคัญในการจัดการกับสถานการณ์ด้านสาธารณสุขทั้งในปัจจุบันและอนาคต
************************************************ 13 มีนาคม 2566
รัฐบาลไทย-ข่าวทำเนียบรัฐบาล-ผู้ช่วยปลัดฯ ณิรดา เป็นประธานอบรม iSingleForm ครั้งที่ 3/2566
วันจันทร์ที่ 13 มีนาคม 2566
13/03/2566
ผู้ช่วยปลัดฯ ณิรดา เป็นประธานอบรม iSingleForm ครั้งที่ 3/2566
ผู้ช่วยปลัดกระทรวงอุตสาหกรรม เป็นประธานอบรม iSingleForm ครั้งที่ 3/2566
เมื่อวันที่ 9 มีนาคม 2566 นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม เป็นประธานการอบรมการแจ้งข้อมูลการประกอบกิจการโรงงาน ครั้งที่ 3/2566 ภายใต้ภารกิจงาน iSingleForm โดยมีหัวข้อการอบรม คือ "การแจ้งข้อมูลการประกอบกิจการโรงงานรายปี (ร.ง.9)" ให้แก่เจ้าหน้าที่สํานักงานปลัดกระทรวงอุตสาหกรรม เพื่อถ่ายทอดองค์ความรู้และแลกเปลี่ยนเรียนรู้ร่วมกันในการจัดเก็บข้อมูลในเชิงพื้นที่ผ่านระบบ iSingleForm ได้อย่างมีประสิทธิภาพ
โดยมีนางสาวศิรกาญจน์ เหลืองสกุล ผู้อํานวยการกองสารสนเทศและดัชนีเศรษฐกิจอุตสาหกรรม สํานักงานเศรษกิจอุตสาหกรรม พร้อมเจ้าหน้าที่เข้าร่วมการอบรม ณ ห้องประชุม อก. 3 ชั้น 3 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-พลเอก ประวิตรฯ เดินทางลงพื้นที่ภาคใต้ ตามเร่งแก้ปัญหาพื้นที่น้ำท่วม ย้ำต้องเร่งดูทั้งระบบและแก้เป็นพื้นที่ไปพร้อมกัน
วันจันทร์ที่ 13 มีนาคม 2566
13/03/2566
พลเอก ประวิตรฯ เดินทางลงพื้นที่ภาคใต้ ตามเร่งแก้ปัญหาพื้นที่น้ําท่วม ย้ําต้องเร่งดูทั้งระบบและแก้เป็นพื้นที่ไปพร้อมกัน
พลเอก ประวิตรฯ เดินทางลงพื้นที่ภาคใต้ ตามเร่งแก้ปัญหาพื้นที่น้ําท่วม ย้ําต้องเร่งดูทั้งระบบและแก้เป็นพื้นที่ไปพร้อมกัน
วันนี้ (วันที่ 13 มีนาคม 2566) เวลา 10.00 น. พลเอก ประวิตร วงษ์สุวรรณ รองนายกรัฐมนตรี และ นายสันติ พร้อมพัฒน์ รัฐมนตรีช่วยว่าการกระทรวงการคลัง พร้อมคณะ ได้เดินทางลงพื้นที่ภาคใต้ จังหวัด ชุมพร ระนอง และสุราษฎร์ธานี ติดตามสถานการณ์ความคืบหน้าการบริหารจัดการน้ํา การพัฒนาพื้นที่และรับฟังความเดือดร้อนประชาชน มีผู้ว่าราชการจังหวัด เลขาธิการสํานักงานทรัพยากรน้ําแห่งชาติ และหัวหน้าส่วนราชการต่าง ๆ ให้การต้อนรับ ณ ศาลาอเนกประสงค์พรุเฉวง ตําบลบ่อผุด อําเภอเกาะสมุย
สถานการณ์ภาพรวม พัฒนาการแผนงานและโครงการน้ําในพื้นที่ จังหวัดสุราษฎร์ธานี ปี 2561 - 2565 คืบหน้าไป 870 โครงการ ใช้งบประมาณ 4,469.40 ล้านบาท ประชาชนได้รับประโยชน์ 45,687 ครัวเรือน พื้นที่ได้รับประโยชน์ 92,101 ไร่ ป้องกันความเสียหายได้ 15,975 ไร่ และอยู่ระหว่างดําเนินโครงการสําคัญ 6 โครงการ ได้แก่ อ่างเก็บน้ําคลองสีสุก คลองลิปะใหญ่ ระบบป้องกันน้ําท่วม ตลาดไชยา ชุมชนเชิงมนต์ ชุมชนเฉวงและชุมชนวัดประดู่ ต่อจากนั้นได้ลงพื้นที่ ติดตามโครงการก่อสร้าง ระบบป้องกันน้ําท่วมพื้นที่ชุมชนบางรัก และโครงการปรับปรุงภูมิทัศน์ริมพรุเฉวง จังหวัดสุราษฎร์ธานี
พลเอก ประวิตรฯ ได้สั่งการให้สํานักงานทรัพยากรน้ําแห่งชาติ และส่วนราชการจังหวัด ให้ความสําคัญกับพื้นที่เกิดน้ําท่วมและพื้นที่เสี่ยงที่สร้างความเดือดร้อนเสียหายของชุมชนที่ผ่านมา โดยให้เร่งขับเคลื่อนแผนงานโครงการในพื้นที่เสี่ยงที่ประสบปัญหาน้ําท่วม บริเวณ ตําบลท่าอุแท ตําบลปากแพรก ตําบลไชยคราม ตําบลสมอทอง ตําบลเขานิพนธ์ ตําบลพรุพี และ อําเภอบ้านนาสาร อําเภอพุนพิน อําเภอคีรีรัฐนิคม อําเภอบ้านขุนตาล และ อําเภอดอนสัก พร้อมขอให้เร่งรัดกํากับโครงการชุมชนบางรัก ระยะที่ 1 การพัฒนาแหล่งน้ําทุ่งจอ การก่อสร้างสถานนีสูบน้ําสหกรณ์นิคมนครพนม และการขยายระบบประปา ตําบลเกาะพะงัน ให้เป็นไปตามแผน เพื่อลดผลกระทบความเสียหายจากปัญหาอุทกภัยของจังหวัดในภาพรวม พร้อมกันนี้ขอให้เตรียมการ 10 มาตรการ รองรับฤดูแล้ง โดยเฉพาะพื้นที่เสี่ยงขาดน้ํา เพื่อมิให้เกิดปัญหาการขาดแคลนน้ําบริโภคกับประชาชนในฤดูแล้งไปพร้อมกัน
ต่อจากนั้น พลเอก ประวิตรฯ ได้พบปะรับทราบปัญหาจากประชาชนในพื้นที่ พร้อมทั้งทักทายพี่น้องประชาชนในพื้นที่อย่างอารมณ์ดีและเป็นกันเอง โดยในบ่ายวันเดียวกัน พลเอก ประวิตรฯ ได้เดินทางไป จังหวัดชุมพร และ จังหวัดระนอง เพื่อติดตามการพัฒนาโครงสร้างความเข้มแข็งชุมชนและพบปะรับทราบปัญหาจากประชาชนในพื้นที่
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงวัฒนธรรม ร่วมเป็นเกียรติกล่าวต้อนรับ และเสวนาในการประชุมคณบดีดนตรีนานาชาติ ครั้งที่ 12 (The 12th SEADOM Congress 2023)
วันจันทร์ที่ 13 มีนาคม 2566
รัฐมนตรีว่าการกระทรวงวัฒนธรรม ร่วมเป็นเกียรติกล่าวต้อนรับ และเสวนาในการประชุมคณบดีดนตรีนานาชาติ ครั้งที่ 12 (The 12th SEADOM Congress 2023)
รัฐมนตรีว่าการกระทรวงวัฒนธรรม ร่วมเป็นเกียรติกล่าวต้อนรับ และเสวนาในการประชุมคณบดีดนตรีนานาชาติ ครั้งที่ 12 (The 12th SEADOM Congress 2023)
รัฐมนตรีว่าการกระทรวงวัฒนธรรม ร่วมเป็นเกียรติกล่าวต้อนรับ และเสวนาในการประชุมคณบดีดนตรีนานาชาติ ครั้งที่ 12 (The 12th SEADOM Congress 2023)
เมื่อเร็วๆ นี้ นายอิทธิพล คุณปลื้ม รัฐมนตรีว่าการกระทรวงวัฒนธรรม ร่วมเป็นประธานและกล่าวสุนทรพจน์ต้อนรับผู้เสวนาเรื่อง Music Soft Power in Society โดยมี Dr. Shahanum Md Shah ประธานสมาคมคณบดีดนตรีนานาชาติ Southeast Asian Directors of Music - SEADOM และ ดร.ณรงค์ ปรางค์เจริญ คณบดีวิทยาลัยดุริยางคศิลป์ ม.มหิดล ในงานการประชุมคณบดีดนตรีนานาชาติ ครั้งที่ 12 (The 12th SEADOM Congress) ภายใต้หัวข้อ “Managing Change”
การประชุมSoutheast Asian Directors of Music - SEADOM ครั้งที่ 12 จัดขึ้นเพื่อกระชับความร่วมมือในการพัฒนาการศึกษาด้านดนตรีในภูมิภาคเอเชียตะวันออกเฉียงใต้ ซึ่งเป็นโอกาสในการแลกเปลี่ยนความเชี่ยวชาญและความเป็นเลิศทางดนตรีระหว่างผู้เข้าร่วมจากมหาวิทยาลัยและสถาบันดนตรีชั้นนําในภูมิภาค โดยมีผู้เข้าร่วมกว่า 150 คนจาก 21 ประเทศ ซึ่งในปีนี้วิทยาลัยดุริยางคศิลป์ มหาวิทยาลัยมหิดลเป็นเจ้าภาพจัดการประชุม
รัฐบาลไทย-ข่าวทำเนียบรัฐบาล-ปล.กห. นำกำลังพล สป. ปฏิบัติธรรม จิตผ่องใส ใจเป็นสุข เพื่อถวายเป็นพระราชกุศลฯ
วันจันทร์ที่ 13 มีนาคม 2566
ปล.กห. นํากําลังพล สป. ปฏิบัติธรรม จิตผ่องใส ใจเป็นสุข เพื่อถวายเป็นพระราชกุศลฯ
...
(10 มีนาคม 2566 เวลา 09.30 น.) พลเอก สนิธชนก สังฆจันทร์ ปลัดกระทรวงกลาโหม เป็นประธานการจัดกิจกรรมปฏิบัติธรรมเทิดทูนสถาบันพระมหากษัตริย์ ถวายเป็นพระราชกุศลแด่ สมเด็จพระเจ้าลูกเธอเจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ณ ห้องพินิตประชานาถ ในศาลาว่าการกลาโหม
โดยมีผู้เข้าร่วมปฏิบัติธรรม จํานวน 89 นาย ประกอบด้วยข้าราชการ ลูกจ้าง พนักงานราชการ ในสังกัดสํานักงานปลัดกระทรวงกลาโหม และครอบครัว รวมทั้งพนักงานองค์การสงเคราะห์ทหารผ่านศึก โดยผู้ปฏิบัติธรรมจะได้ศึกษาและปฏิบัติธรรมตามหลักคําสอนในพระพุทธศาสนา ตลอดจนเป็นการปลูกจิตสํานึกให้กับกําลังพลทุกระดับในด้านคุณธรรมและจริยธรรมความดีงาม ความถูกต้องให้เป็นหลักธรรมประจําใจ ประพฤติปฏิบัติจนเกิดเป็นนิสัย ซึ่งเป็นสิ่งที่มีประโยชน์ต่อตนเองและหน่วยงาน รวมทั้งนําธรรมะมาใช้ในการทํางานอย่างมีความสุข
รัฐบาลไทย-ข่าวทำเนียบรัฐบาล-ผู้ตรวจสมพลฯ ลงพื้นที่ จ.อุทัยธานีตรวจราชการรอบ 1 พร้อมตรวจเยี่ยมศูนย์ดิจิทัลชุมชนเมืองอุทัยธานี และตรวจเยี่ยมตลาดปันสุข
วันจันทร์ที่ 13 มีนาคม 2566
13/03/2566
ผู้ตรวจสมพลฯ ลงพื้นที่ จ.อุทัยธานีตรวจราชการรอบ 1 พร้อมตรวจเยี่ยมศูนย์ดิจิทัลชุมชนเมืองอุทัยธานี และตรวจเยี่ยมตลาดปันสุข
ผู้ตรวจราชการกระทรวงอุตสาหกรรม ลงพื้นที่ จ.อุทัยธานีตรวจราชการรอบ 1 พร้อมตรวจเยี่ยมศูนย์ดิจิทัลชุมชนเมืองอุทัยธานี และตรวจเยี่ยมตลาดปันสุข ตามโครงการคาราวาน SME เศรษฐกิจดีสู่ชุมชน
เมื่อวันที่ 10 มีนาคม 2566 เวลา 09.00 น. นายสมพล โนดไธสง ผู้ตรวจราชการกระทรวงอุตสาหกรรม ลงพื้นที่จังหวัดอุทัยธานีตรวจราชการกรณีปกติ รอบที่ 1 ประจําปีงบประมาณ พ.ศ. 2566 โดยมี นางไพรินทร์ กันทะวงษ์ อุตสาหกรรมจังหวัดอุทัยธานี และเจ้าหน้าที่ เข้าร่วมรับการตรวจราชการ พร้อม รายงานตามประเด็นการตรวจราชการกรณีการตรวจกํากับ เร่งรัด ติดตาม เพื่อขับเคลื่อนการดําเนินงานที่สําคัญ และโครงการสําคัญ
ทั้งนี้ ผู้ตรวจสมพลฯ ได้มอบนโยบายโดยเน้นย้ําให้เจ้าหน้าที่ทุกคนดําเนินการตาม MIND ของกระทรวงอุตสาหกรรม ใช้หัวและใจขับเคลื่อนแผนงานปี 2566 มุ่งยกระดับ “อุตสาหกรรมดีอยู่คู่ชุมชนอย่างยั่งยืน” ทั้ง 4 มิติ ได้แก่ 1.ความสําเร็จของธุรกิจ 2.ชุมชน สังคม 3.สิ่งแวดล้อม และ 4.การกระจายรายได้ให้กับชุมชน พร้อมข้อเสนอแนะในการปฏิบัติงาน รวมทั้งแนวทางปฏิบัติงานตามข้อสั่งการที่จะต้องปฏิบัติอย่างเคร่งครัด อาทิ
- การเบิกจ่ายงบประมาณ
เบิกจ่ายงบประมาณให้เป็นไปตามแผนที่กําหนดและเป็นไปตามมาตรการเร่งรัดการเบิกจ่ายงบประมาณ ตามมติ ครม. รวมทั้งจะต้องจัดสรรและบริหารจัดการการใช้จ่ายงบประมาณอย่างรอบคอบ
- การตรวจ กํากับ ดูแลโรงงาน
ให้ดําเนินการอย่างละเอียดครบถ้วนทุกประเด็น มีแผนปฏิบัติงานที่ชัดเจน และมีบันทึกการตรวจสอบทุกครั้ง
- โครงการแปรรูปสินค้าเกษตรอุตสาหกรรม 1 จังหวัด 1 ชุมชน (OPOAI)
มีการคัดเลือกกลุ่มเป้าหมายบริเวณสถานประกอบการที่ส่งผลกระทบ ควรมีการประสานสถานประกอบการเพื่อนําสินค้าที่มีการพัฒนาไปจําหน่ายในสถานประกอบการ
รวมทั้งได้รับฟังแนวทางการดําเนินงาน และข้อเสนอแนะจากตัวแทนของภาคเอกชน คือ ธพว.สาขาอุทัยธานี
พร้อมนี้ ผู้ตรวจสมพล ฯ และคณะเจ้าหน้าที่ได้ลงพื้นที่ตรวจเยี่ยมศูนย์ดิจิตอลชุมชนเมืองอุทัยธานี ณ สอจ.อุทัยธานี และตรวจเยี่ยมตลาดปันสุข ณ ศาลากลางจังหวัดอุทัยธานี โครงการคาราวาน SME เศรษฐกิจดีสู่ชุมชน ได้ดําเนินการจัดกิจกรรม จํานวน 62 ครั้ง รายได้กว่า 2 ล้านบาท ซึ่งกลุ่มเป้าหมายเป็นผู้ผลิตชุมชน วิสาหกิจชุมชน ผู้ประกอบการรายเดียว และสตาร์ทอัพที่สามารถใช้ตลาดปันสุขในการทดสอบตลาด